stanford-oval/wikipedia huggingface dataset:
กระทรวงยุติธรรมสหรัฐ
แหล่งข้อมูลอื่น

เว็บไซต์อย่างเป็นทางการ
USDOJ in the Federal Register
Organization chart เก็บถาวร 2014-04-09 ที่ เวย์แบ็กแมชชีน
Human Rights First; In Pursuit of Justice: Prosecuting Terrorism Cases in the Federal Courts (2009) เก็บถาวร 2009-11-11 ที่ เวย์แบ็กแมชชีน
Justice.gov เก็บถาวร 2011-04-19 ที่ เวย์แบ็กแมชชีน Indictment against internet poker using UIGEA.
| ด ค ก กระทรวงและทบวงของรัฐบาลกลางสหรัฐ |
| --- | --- |
กระทรวง:   เกษตร   พาณิชย์   กลาโหม   ศึกษาธิการ   พลังงาน   สาธารณสุขและบริการประชาชน   ความมั่นคงภายใน   การเคหะและพัฒนาเมือง   มหาดไทย   ยุติธรรม   แรงงาน   การต่างประเทศ   คมนาคม   การคลัง   การทหารผ่านศึก 
ทบวง:   ทหารบก   ทหารเรือ   ทหารอากาศ 
อดีตกระทรวง:   พาณิชย์และแรงงาน   สาธารณสุข ศึกษาธิการและสวัสดิการ   ไปรษณีย์   การสงคราม
กระบวนการเพลตแห้ง

กระบวนการเพลตแห้ง (อังกฤษ: dry plate process) เริ่มขึ้นเมื่อ ค.ศ. 1867 โดย B.J.Sayce และ W.B. Bojton ได้ร่วมคิดค้นวัตถุไวแสงและพบว่าเยื่อไวแสงโคโลเดียน โดยใช้ซิลเวอร์โบรไมด์และซิลเวอร์ไนเตรตฉาบบนแผ่นกระจกแล้วผึ่งให้แห้ง สามารถเก็บไว้ได้นาน ถ่ายเมื่อใดก็ได้ และในปี ค.ศ. 1867 มีบริษัท The Liverpool Dry Plate and Photohgraphic Company ผลิตเพลทแห้งออกจำหน่ายแต่ไม่ได้ความนิยมเท่าที่ควร เพราะใช้เวลานานกว่าเพลทเปียกถึง 3 เท่า เมื่อปี ค.ศ. 1871 Dr. Richard Leach Maddox ได้คิดค้นวัตถุไวแสงที่เป็นเจลลาตินขึ้น ชึ่งจากเดิมใช้โคโลเดียนข้อเสียคือ มีกลิ่นเหม็นของอีเธอร์ เจลลาตินมีลักษณะเป็นสารเหนียวใสไม่มีกลิ่น ได้จากการเคี่ยวกระดูกและหนังสัตว์ วิธีการคือเอาเจลลาติน มาแช่น้ำจนชุ่ม แล้วเติมสารแคดเมียมโบรไมด์ลง แล้วเติมสารละลายซิลเวอร์ไนเตรต ฉาบบนกระจกแล้วผึ่งให้แห้ง
เมื่อปี ค.ศ. 1878 Charles Bennet ได้ปรับปรุงการทำเพลทแห้งโดยนำเอาเพลทที่ฉาบมาล้างในขณะที่ยังหมาดอยู่ เพื่อล้างเกลือเงินที่อยู่ในอีมัลชันออกให้หมด เพราะถ้าทิ้งไว้เพลทอาจมีตำหนิ เบนเนทยังปรับปรุงเรื่องความไวแสงของเพลท และเบนเนทได้ทำเพลทแห้งแบบสำเร็จรูปออกมาจำหน่ายด้วย นับว่าช่วงนี่เป็นจุดเริ่มต้นการถ่ายภาพแบบทันสมัยที่สุด
ความนิยมเพลตแห้งแบบเจลลาตินเพราะมีข้อดีคือ
ผู้เป็นช่างภาพไม่ต้องทำเพลทใช้เอง
ไม่ต้องทนอยู่ในห้องมืดเป็นเวลานานๆ
ไม่ต้องรีบล้างเพลททันที
ดูเพิ่ม

กระบวนการกระจกเปียก
กระบวนการเผาไหม้นีออน

กระบวนการเผาไหม้นีออน (อังกฤษ: Neon-burning process) เป็นชุดของปฏิกิริยานิวเคลียร์ฟิวชั่นซึ่งเกิดขึ้นในดาวฤกษ์มวลมาก (อย่างน้อย 8 เท่าของมวลดวงอาทิตย์) การเผาไหม้นีออนต้องใช้อุณหภูมิและความดันที่สูงมาก (ประมาณ 1.2 x 109 K หรือ 100 KeV และ 4 x 109 kg/m3)
ที่อุณหภูมิสูงขนาดนั้น photodisintegration จึงส่งผลกระทบอย่างสำคัญ ทำให้นิวเคลียสอะตอมของนีออนบางตัวแตกตัวออกและปลดปล่อยอนุภาคอัลฟาออกมา
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| 2010Ne  | +  | γ  | →  | 168O  | +  | 42He |
| 2010Ne  | +  | 42He  | →  | 2412Mg  | +  | γ |

Alternatively:
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| 2010Ne  | +  | n  | →  | 2110Ne  | +  | γ |
| 2110Ne  | +  | 42He  | →  | 2412Mg  | +  | n |
ซึ่งนิวตรอนที่ถูกใช้ในในช่วงแรกจะถูกสร้างขึ้นมาใหม่ในขั้นที่สอง
การเผาไหม้นีออนเกิดขึ้นหลังจากที่กระบวนการเผาไหม้คาร์บอนได้เผาผลาญคาร์บอนทั้งหมดในแกนกลางไปแล้ว และสร้างแกนกลางที่ประกอบด้วยออกซิเจน/นีออน/แมกนีเซียมขึ้นมา แกนกลางจะหยุดการสร้างพลังงานฟิวชั่นและหดตัวลง การหดตัวทำให้ความหนาแน่นและอุณหภูมิสูงขึ้นจนถึงจุดที่ทำให้เริ่มเกิดการเผาไหม้นีออนได้
ระหว่างกระบวนการเผาไหม้นีออน จะมีการสะสมออกซิเจนและแมกนีเซียมที่แกนกลางขณะที่นีออนถูกใช้ไป หลังจากผ่านไปไม่กี่ปี ดาวฤกษ์จะใช้นีออนในตัวจนหมดและแกนกลางจะหยุดการสร้างพลังงานฟิวชั่นและหดตัวลงอีก คราวนี้ความดันจากแรงโน้มถ่วงจะเข้ามามีบทบาทและบีบอัดแกนกลาง ทำให้ความหนาแน่นและอุณหภูมิเพิ่มสูงขึ้นจนสามารถเริ่มเกิดกระบวนการเผาไหม้ออกซิเจนได้
ดูเพิ่ม

กระบวนการเผาไหม้คาร์บอน
กระบวนการเผาไหม้ออกซิเจน
กระสุนพระอินทร์

| กระสุนพระอินทร์ ช่วงเวลาที่มีชีวิตอยู่: ช่วงอายุเซโนเมเนียน–ปัจจุบัน |
| --- | --- |

Glomeris sublimbata

การจำแนกชั้นทางวิทยาศาสตร์
อาณาจักร:: สัตว์
ไฟลัม:: สัตว์ขาปล้อง
ไฟลัมย่อย:: ไมเรียโพดา
ชั้น:: กิ้งกือ
ชั้นย่อย:: ไคโลนาธา
ชั้นฐาน:: เพนตาโซเนีย
อันดับใหญ่:: กิ้งกือกระสุน
อันดับ:: กระสุนพระอินทร์ Brandt, 1833

วงศ์
 Glomeridae Glomeridellidae  Trachysphaeridae (=Doderiidae)
ชื่อพ้อง
 Plesiocerata Verhoeff, 1910
กระสุนพระอินทร์ (อังกฤษ: Glomerida) เป็นอันดับของกิ้งกือกระสุน พบได้ส่วนใหญ่ในซีกโลกเหนือ พวกมันมีลักษณะคล้ายคลึงกับตัวกะปิมาก และสามารถม้วนตัวเป็นก้อนกลมๆ ได้ พวกมันมี 12 ปล้องลำตัว ขา 17–19 คู่ อันดับนี้ประกอบไปด้วยสิ่งมีชีวิต 30 สกุล และ 280 ชนิดเป็นอย่างน้อย รวมทั้ง Glomeris marginata กิ้งกือกระสุนที่พบได้ทั่วไปในทวีปยุโรป
กระรอกข้างลายท้องแดง

| กระรอกข้างลายท้องแดง |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Rodentia
วงศ์:: Sciuridae
สกุล:: Callosciurus
สปีชีส์:: C.  notatus
ชื่อทวินาม
Callosciurus notatus (Boddaert, 1785)

ชนิดย่อย
  C. n. diardii  C. n. miniatus  C. n. notatus  C. n. suffusus  C. n. vittatus 

แผนที่แสดงการกระจายพันธุ์
กระรอกข้างลายท้องแดง (อังกฤษ: Plantain squirrel; ชื่อวิทยาศาสตร์:  Callosciurus notatus) สัตว์ฟันแทะชนิดหนึ่ง จำพวกกระรอก
กระรอกข้างลายท้องแดงที่พบในสิงคโปร์
เป็นกระรอกขนาดกลาง มีความยาวประมาณ 17-30 เซนติเมตร (7.9-12 นิ้ว) ส่วนหางยาว 16-23 เซนติเมตร (6-8 นิ้ว) มีลำตัวสีเทาหรือน้ำตาล มีจุดเด่น คือ ด้านข้างลำตัวมีแถบสีคล้ำและสีขาวตัดกันเห็นชัดเจน ที่มีขนสีเหลืองส้มหรือสีน้ำตาลส้ม หางมีจุดด่างสีดำและเขียวไพร ปลายหางมีสีแดง ซึ่งเห็นได้ชัดเจนเมื่อมองจากด้านล่าง
พันธุ์ทั่วไปตั้งแต่คาบสมุทรมลายูลงไป จนถึงอินโดนีเซีย ในประเทศไทยพบได้ในภาคใต้ ตั้งแต่จังหวัดสุราษฎร์ธานีลงไป พบในป่าดิบชื้น มักชอบอยู่ตามชายป่าหรือตามป่ารุ่น ไม่ค่อยพบในป่าที่สมบูรณ์ นอกจากนี้ยังพบได้ในป่าชายเลน, สวนป่า และสวนผลไม้ เป็นกระรอกอีกชนิดหนึ่งที่พบบ่อยได้บ่อย หากินในเวลากลางวัน มีกิจกรรมมากในช่วงเช้ามืดและช่วงบ่ายแก่ ๆ อาศัยอยู่บนต้นไม้ในเรือนยอดระดับต่ำ
ไม่จัดเป็นสัตว์ป่าคุ้มครองหรือสัตว์ป่าสงวนในประเทศไทยแต่อย่างใด
แหล่งข้อมูลอื่น

ข้อมูลที่เกี่ยวข้องกับ Callosciurus notatus ที่วิกิสปีชีส์
Plantain Squirrel
กระเพาะปลา

กระเพาะของปลารัดด์
กระเพาะปลา (อังกฤษ: fish maw soup; จีน: 花膠 หรือ 鱼鳔) เป็นอาหารจีนอย่างหนึ่ง ทำจากถุงลมของปลา กระเพาะปลานอกจากจะอยู่ในรูปแบบกระเพาะปลาแห้งแล้วยังอยู่ในรูปแบบของกระเพาะปลาสดอีกด้วยรูปแบบของอาหารที่นิยมปรุงกันเช่น กระเพาะปลาน้ำแดง กระเพาะปลาผัดแห้ง ฯลฯ
กระเพาะปลาทำจากถุงลมตากแห้งทอดกรอบ จากนั้นนํามาต้มให้เป็นซุปที่มีความเหนียวจากแป้งมันหรือแป้งข้าวโพด ตำรายาจีนถือว่ากระเพาะปลาเป็นยาชูกําลัง กระเพาะปลาที่มีราคาแพงที่สุด ทำจากถุงลมของปลากะพง
กระเบื้องโมเนีย

กระเบื้องโมเนีย (อังกฤษ: Monier tile) เป็นชื่อเรียกของกระเบื้องหลังคาคอนกรีตที่ใช้ในประเทศไทย เรียกตามบริษัทผู้ผลิตกระเบื้องหลังคาจากประเทศออสเตรเลีย ในปัจจุบันมีบริษัทที่ผลิตกระเบื้องโมเนียออกมาจำหน่ายหลายบริษัท มีรูปแบบของลอนและสีสันที่แตกต่างกัน แต่ขนาดโดยรวมจะใกล้เคียงกัน ส่วนบนของกระเบื้องโมเนียมีที่ยึดเกาะ และเจาะรูไว้สำหรับตอกตะปูเพื่อให้แข็งแรงขึ้น
ปลายกระเบื้องทำเป็นขอบบัวกันน้ำไหลย้อนเข้า ด้านข้างทำเป็นรางลิ้นเพื่อให้ซ้อนกันได้แนบสนิท ส่วนผสมของกระเบื้องโมเนีย ประกอบด้วย ปูน ทราย และ น้ำ (Mortar)
จากนั้นก็นำไปขึ้นรูปโดยการรีด จนได้หลังคาที่มีรูปลอนตามมาตรฐาน และนำไปบ่มกระเบื้องในห้องที่ควบคุม อุณหภูมิ และ ความชื้น จากนั้นก็นำไปเคลือบสี เพื่อให้ได้สีสันตามต้องการ
กระรอกบินสีเขม่า

| กระรอกบินสีเขม่า |
| --- | --- |

สถานะการอนุรักษ์
 ใกล้สูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Rodentia
วงศ์:: Sciuridae
วงศ์ย่อย:: Sciurinae
เผ่า:: Pteromyini
สกุล:: Pteromyscus Thomas, 1908
สปีชีส์:: P.  pulverulentus
ชื่อทวินาม
Pteromyscus pulverulentus (Günther, 1873)

ชนิดย่อย
 P. p. borneanus Thomas, 1908  P. p. pulverulentus (Günther, 1873)
กระรอกบินสีเขม่า (อังกฤษ: Smoky flying squirrel; ชื่อวิทยาศาสตร์: Pteromyscus pulverulentus) เป็นกระรอกบินชนิดหนึ่ง จัดเป็นเพียงชนิดเดียวเท่านั้นที่อยู่ในสกุล Pteromyscus
มีขนาดลำตัวค่อนข้างใหญ่ แก้มเป็นสีออกเทา ลำตัวด้านบนสีน้ำตาลแกมเทาเข้ม แซมด้วยสีเทาจาง หางเป็นสีเดียวกับลำตัวแต่โคนหางเป็นสีเทาแกมสีเนื้อ ลำตัวด้านล่างมีสีขาวนวลมีสีเทาแซม
พบกระจายพันธุ์ในป่าดงดิบชื้นทางภาคใต้ตอนล่างสุดของประเทศไทยไปจนถึงตลอดคาบสมุทรมลายู และพบได้จนถึงบรูไน, บอร์เนียว ในประเทศไทยจัดเป็นสัตว์ป่าคุ้มครอง
แหล่งข้อมูลอื่น

ข้อมูลที่เกี่ยวข้องกับ Pteromyscus pulverulentus ที่วิกิสปีชีส์
กระรอกบินเท้าขน

| กระรอกบินเท้าขน |
| --- | --- |

สถานะการอนุรักษ์
 ไม่มีข้อมูล  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Rodentia
วงศ์:: Sciuridae
เผ่า:: Pteromyini
สกุล:: Belomys Thomas, 1908
สปีชีส์:: B.  pearsonii
ชื่อทวินาม
Belomys pearsonii (Gray, 1842)

กระรอกบินเท้าขน (อังกฤษ: Hairy-footed flying squirrel; ชื่อวิทยาศาสตร์: Belomys pearsonii) เป็นกระรอกบินที่อาศัยอยู่ในภูเขาของเทือกเขาหิมาลัยทางทิศตะวันออก, เอเชียตะวันออกเฉียงใต้และจีนตอนใต้จนถึงเกาะไต้หวัน จัดเป็นเพียงชนิดเดียวเท่านั้นที่อยู่ในสกุล Belomys
กระรอกบินเท้าขน มีขนเป็นสีน้ำตาลแดงที่ด้านบนและสีขาวที่ด้านล่าง ลักษณะเป็นขนยาวที่เท้าซึ่งครอบคลุมกรงเล็บเพื่อป้องกันความหนาวเย็นในระดับความสูงที่สูงมาก กระรอกบินเท้าขนมีความยาวประมาณ 22 เซนติเมตร และมีหางยาว 13 เซนติเมตร โดยที่ไม่ได้จัดเป็นสัตว์ป่าคุ้มครองในประเทศไทยแต่อย่างใด
แหล่งข้อมูลอื่น

ข้อมูลที่เกี่ยวข้องกับ Belomys pearsonii ที่วิกิสปีชีส์
กระทรวงบริหารกลางสหรัฐ

กระทรวงบริหารกลาง (อังกฤษ: federal executive department) เป็นหน่วยงานชั้นต้นของฝ่ายบริหารแห่งรัฐบาลกลางสหรัฐ เป็นอย่างเดียวกับกระทรวง (ministry) ที่มีอยู่ทั่วไปในระบบรัฐสภาหรือระบบกึ่งประธานาธิบดี เพียงแต่มีผู้บังคับบัญชาเป็นหัวหน้ารัฐบาลซึ่งดำรงตำแหน่งประมุขแห่งรัฐด้วยเพราะใช้ระบบประธานาธิบดี กระทรวงบริหารเหล่านี้เป็นเครื่องมือในการปกครองของประธานาธิบดีสหรัฐ ปัจจุบัน มี 15 กระทรวง
ในภาษาอังกฤษ ตำแหน่งหัวหน้ากระทรวงบริหารเรียกว่า "เซคริทรี" (secretary) ซึ่งเป็นอย่างเดียวกับ "รัฐมนตรี" (minister) เว้นแต่กระทรวงยุติธรรมสหรัฐที่มีหัวหน้าเรียกว่า "อัยการสูงสุด" (Attorney-General) และในอดีต กระทรวงสำนักงานไปรษณีย์สหรัฐก็มีหัวหน้าที่เรียกว่า "นายไปรษณีย์ใหญ่" (Postmaster General) หัวหน้ากระทรวงบริหารมาจากการแต่งตั้งของประธานาธิบดี เข้าดำรงตำแหน่งหลังได้รับการรับรอง (confirmation) จากวุฒิสภาตามข้อกำหนดการแต่งตั้ง (Appointments Clause) ในรัฐธรรมนูญสหรัฐ และปฏิบัติหน้าที่ตามอัธยาศัยของประธานาธิบดี (at the pleasure of the President) นอกจากนี้ ข้อกำหนดความเห็น (Opinion Clause) ในรัฐธรรมนูญ ซึ่งก็คือ มาตรา 2 ส่วนที่ 2 ข้อ 1 (Article II, section 2, clause 1) ยังเรียกหัวหน้ากระทรวงว่า "เจ้าพนักงานหลักในกระทรวงบริหารแต่ละแห่ง" (principal Officer in each of the executive Departments)
หัวหน้ากระทรวงยังได้รับการจัดไว้ในลำดับการสืบทอดตำแหน่งประธานาธิบดีสหรัฐในกรณีที่ตำแหน่งประธานาธิบดีว่างลง โดยอยู่ในลำดับถัดจากรองประธานาธิบดีสหรัฐ, ประธานสภาผู้แทนราษฎรสหรัฐ, และประธานชั่วคราวแห่งวุฒิสภาสหรัฐ
กระทรวงบริหาร

ข้างล่างนี่คือรายการกระทรวงในสหรัฐที่ดำเนินงานอยู่ในปัจจุบัน
| กระทรวง  | ก่อตั้ง  | จำนวนสืบทอดหน่วยงาน | หมายเหตุ | การใช้งบประมาณในปี ค> ศ. 2009 (พันล้านดอลลาร์สหรัฐ)  | เจ้าหน้าที่ประจำการ (คน)  |
| --- | --- | --- | --- | --- | --- |
| ต่างประเทศ | 1789 | 4 | ชื่อตอนแรกคือ "กระทรวงการต่างประเทศ" (อังกฤษ: Department of Foreign Affairs) | 16.39 | 18,900 |
| การคลัง | 1789 | 5 |  | 19.56 | 115,897 |
| ยุติธรรม | 1870 | 7 | มีหน่วยงานก่อนหน้านี้คืออัยการสูงสุด ที่ก่อตั้งขึ้นในปี ค.ศ. 1789 แต่ยังไม่ได้เป็นหน่วยงานระดับกระทรวงจนถึงปี ค.ศ. 1870 | 46.20 | 113,543 |
| มหาดไทย | 1849 | 8 |  | 90.00 | 71,436 |
| เกษตร | 1889 | 9 | ยกขึ้นเป็นระดับกระทรวงในปี ค.ศ. 1889 | 134.12 | 109,832 |
| พาณิชย์ | 1903 | 10 | เดิมใช้ชื่อว่ากระทรวงพาณิชย์และแรงงาน เนื่องจากแยกกระทรวงกันแล้ว | 15.77 | 43,880 |
| แรงงาน | 1913 | 11 |  | 137.97 | 17,347 |
| กลาโหม | 1947 | 6 | ก่อตั้งตามรัฐบัญญัติความมั่นคงแห่งชาติ ค.ศ. 1947 ซึ่งก่อตั้งในชื่อว่า "สถาบันการทหารแห่งชาติ" (อังกฤษ: National Military Establishment) และใช้ชื่อนี้จนถึงปี ค.ศ. 1949 การก่อตั้งในครั้งนี้เป็นการรวมระหว่างกระทรวงการสงครามและกระทรวงทหารเรือเข้าด้วยกัน | 651.16 | 3,000,000 |
| สาธารณสุขและบริการประชาชน | 1953 | 12 | หน่วยงานแรกของกระทรวงคือกระทรวงสาธารณสุข ศึกษาธิการ และสวัสดิการสหรัฐ ต่อมาได้แยกกระทรวงศึกษาธิการออก | 879.20 | 67,000 |
| การเคหะและพัฒนาเมืองสหรัฐ | 1965 | 13 |  | 40.53 | 10,600 |
| คมนาคม | 1966 | 14 |  | 73.20 | 58,622 |
| พลังงาน | 1977 | 15 |  | 24.10 | 109,094 |
| ศึกษาธิการ | 1979 | 16 |  | 45.40 | 4,487 |
| การทหารผ่านศึก | 1989 | 17 | เดิมเป็นหน่วยงานอิสระที่เป็นหน่วยงานเกี่ยวกับทหารผ่านศึก | 97.70 | 235,000 |
| ความมั่นคงแห่งมาตุภูมิ | 2002 | 18 | ก่อตั้งตามรัฐบัญญัติความมั่นคงแห่งมาตุภูมิ ค.ศ. 2002 | 40.00 | 240,000 |
| รวมงบประมาณ และเจ้าหน้าที่: | รวมงบประมาณ และเจ้าหน้าที่: | รวมงบประมาณ และเจ้าหน้าที่: | รวมงบประมาณ และเจ้าหน้าที่: |         2,311.30Bn | 4,214,652 คน |
อดีตกระทรวงที่เคยดำเนินงาน

| กระทรวง | ระยะเวลา | หมายเหตุ |
| --- | --- | --- |
| การสงคราม | 1789–1947 | ต่อมาแยกเป็นกระทรวง 2 กระทรวง ได้แก่ ทหารบก และ ทหารเรือ ตามรัฐบัญญัติความมั่นคงแห่งชาติ ค.ศ. 1947 |
| สำนักงานไปรษณีย์สหรัฐ | 1792–1971 | ต่อมามีมติให้ลดระดับจากกระทรวงลงเป็นรัฐวิสาหกิจโดยใช้ชื่อว่า สำนักงานบริการไปรษณีย์สหรัฐ |
| พาณิชย์และแรงงาน | 1903–1913 | แยกกระทรวงกัน; กระทรวงพาณิชย์ และ กระทรวงแรงงาน |
| ทหารบก | 1947–1949 | ตั้งแต่ปี พ.ศ. 2490 ถึง 2492 กระทรวงทั้งสามถูกตั้งขึ้นมาโดยไม่ได้ถูกจัดอยู่ในระดับรัฐมนตรี มีผู้บัญชาการที่มาจากพลเรือน ต่อมาในปี พ.ศ. 2492 กระทรวงทั้งสามถูกลดฐานะและมาอยู่รวมกัน โดยถูกควบคุมโดยกระทรวงกลาโหมสหรัฐ |
| ทหารเรือ | 1798–1949 | ตั้งแต่ปี พ.ศ. 2490 ถึง 2492 กระทรวงทั้งสามถูกตั้งขึ้นมาโดยไม่ได้ถูกจัดอยู่ในระดับรัฐมนตรี มีผู้บัญชาการที่มาจากพลเรือน ต่อมาในปี พ.ศ. 2492 กระทรวงทั้งสามถูกลดฐานะและมาอยู่รวมกัน โดยถูกควบคุมโดยกระทรวงกลาโหมสหรัฐ |
| ทหารอากาศ | 1947–1949 | ตั้งแต่ปี พ.ศ. 2490 ถึง 2492 กระทรวงทั้งสามถูกตั้งขึ้นมาโดยไม่ได้ถูกจัดอยู่ในระดับรัฐมนตรี มีผู้บัญชาการที่มาจากพลเรือน ต่อมาในปี พ.ศ. 2492 กระทรวงทั้งสามถูกลดฐานะและมาอยู่รวมกัน โดยถูกควบคุมโดยกระทรวงกลาโหมสหรัฐ |
| สาธารณสุข ศึกษาธิการ และสวัสดิการ | 1953–1979 | แยกออกเป็นกระทรวงสาธารณสุขและบริการประชาชน และกระทรวงศึกษาธิการสหรัฐ |
แหล่งข้อมูลอื่น

Who is the head of the executive branch of the U.S. government? เก็บถาวร 2017-10-25 ที่ เวย์แบ็กแมชชีน
| ด ค ก กระทรวงและทบวงของรัฐบาลกลางสหรัฐ |
| --- | --- |
กระทรวง:   เกษตร   พาณิชย์   กลาโหม   ศึกษาธิการ   พลังงาน   สาธารณสุขและบริการประชาชน   ความมั่นคงภายใน   การเคหะและพัฒนาเมือง   มหาดไทย   ยุติธรรม   แรงงาน   การต่างประเทศ   คมนาคม   การคลัง   การทหารผ่านศึก 
ทบวง:   ทหารบก   ทหารเรือ   ทหารอากาศ 
อดีตกระทรวง:   พาณิชย์และแรงงาน   สาธารณสุข ศึกษาธิการและสวัสดิการ   ไปรษณีย์   การสงคราม
กระรอกบินเล็กแก้มขาว

| กระรอกบินเล็กแก้มขาว> สถานะการอนุรักษ์ |
| --- | --- |
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Rodentia
วงศ์:: Sciuridae
เผ่า:: Pteromyini
สกุล:: Hylopetes
สปีชีส์:: H.   phayrei
ชื่อทวินาม
Hylopetes  phayrei (Blyth, 1859) 

ชื่อพ้อง
 H. p. electilis (G. M. Allen, 1925)  H. p. phayrei (Blyth, 1859)
กระรอกบินเล็กแก้มขาว (อังกฤษ: Phayre's flying squirrel) เป็นสัตว์เลี้ยงลูกด้วยนมในกลุ่มฟันแทะชนิดหนึ่ง ที่อยู่ในวงศ์ Sciuridae หรือ กระรอก มีลักษณะพิเศษที่แตกต่างจากกระรอกจำพวกอื่น คือ มีแผ่นหนังลักษณะคล้ายพังผืดที่บริเวณข้างลำตัวตั้งแต่ขาหน้าถึงขาหลัง นั่นคือ เป็นกระรอกบิน
กระรอกบินเล็กแก้มขาว มีขนาดความยาวลำตัวและหัว 17 - 19 เซนติเมตร หางยาว 13 - 17 เซนติเมตร นับเป็นกระรอกบินขนาดกลาง ขนาดใหญ่กว่ากระรอกบินเล็กแก้มแดง (H. spadiceus) ที่อยู่ในสกุลเดียวกัน ตาค่อนข้างกลมและโต ลักษณะเด่นคือ ขนบริเวณแก้มมีสีขาว ขนหลังสีเทาหรือสีน้ำตาลเข้ม ด้านท้องมีสีขาวครีม ขนหางแบนเรียบสีเทาหรือสีน้ำตาลเข้ม บริเวณแก้มจนถึงหลังใบหูมีสีขาว ส่วนกระรอกบินเล็กเขาสูงจะมีแก้มและกระหม่อมเป็นสีเทา และลำตัวด้านบนกับส่วนหางจะมีสีเทาแกมน้ำตาล แผ่นหนังสำหรับใช้ร่อนมีสีน้ำตาลไหม้ ส่วนลำตัวด้านล่างมีสีขาวแต้มด้วยสีเหลือง และตรงคอหอยจะมีสีออกเหลือง ถิ่นที่อยู่อาศัยส่วนมากอยู่ในป่าดงดิบเขาระดับต่ำ และป่าเบญจพรรณในระดับความสูงไม่เกิน 1,000 เมตรจากระดับน้ำทะเล สามารถพบได้ทั้งในภาคเหนือและภาคตะวันตกของไทย นอกจากนี้แล้วยังพบได้ในประเทศใกล้เคียง เช่น ลาว, กัมพูชา, เวียดนาม  เป็นสัตว์ป่าคุ้มครองตามกฎหมายของไทย
แหล่งข้อมูลอื่น

ข้อมูลที่เกี่ยวข้องกับ Hylopetes phayrei ที่วิกิสปีชีส์
กระบวนการเผาไหม้ซิลิกอน

ในการศึกษาฟิสิกส์ดาราศาสตร์ กระบวนการเผาไหม้ซิลิกอน (อังกฤษ: Silicon burning) คือขั้นตอนสั้นๆ หลังจากการเกิดปฏิกิริยานิวเคลียร์ฟิวชั่นที่เกิดขึ้นในดาวฤกษ์มวลมาก (ขนาดอย่างน้อย 8-11 เท่าของมวลดวงอาทิตย์) เป็นกระบวนการสุดท้ายในวงจรชีวิตดาวฤกษ์ซึ่งใช้เชื้อเพลิงจนหมดแล้ว ทำให้ดาวฤกษ์ยังคงอยู่ในแถบลำดับหลักบนไดอะแกรมของแฮร์ทสชปรุง-รัสเซลล์ไปได้อีกระยะหนึ่ง การเผาไหม้ซิลิกอนเริ่มต้นขึ้นเมื่อเกิดการยุบตัวเนื่องจากแรงโน้มถ่วงของดาวฤกษ์ที่อุณหภูมิแกนกลางประมาณ 2.7–3.5 พันล้านเคลวินขึ้นกับขนาดมวล เมื่อดาวฤกษ์สิ้นสุดช่วงเวลาของกระบวนการเผาไหม้ซิลิกอนแล้ว มันก็จะระเบิดออกกลายไปเป็นซูเปอร์โนวาชนิด II
ดูเพิ่ม

วิวัฒนาการของดาวฤกษ์
แหล่งข้อมูลอื่น

Stellar Evolution: The Life and Death of Our Luminous Neighbors, by Arthur Holland and Mark Williams of the University of Michigan
The Evolution and Death of Stars, by Ian Short เก็บถาวร 2011-08-14 ที่ เวย์แบ็กแมชชีน
Star, by World Book @ NASA เก็บถาวร 2005-05-08 ที่ เวย์แบ็กแมชชีน
Origin of Heavy Elements, เก็บถาวร 2008-02-21 ที่ เวย์แบ็กแมชชีน by Tufts University เก็บถาวร 2007-10-19 ที่ เวย์แบ็กแมชชีน
Chapter 21: Stellar Explosions, เก็บถาวร 2013-04-11 ที่ เวย์แบ็กแมชชีน by G. Hermann
กระบวนทัศน์การเขียนโปรแกรม

กระบวนทัศน์การเขียนโปรแกรม (อังกฤษ: Programming paradigm) เป็นวิธีแยกประเภทภาษาโปรแกรมโดยใช้คุณลักษณ์ในการเขียนโปรแกรมคอมพิวเตอร์ โดยใช้ภาษานั้น ๆ ภาษาโปรแกรมที่มีทั้งหมด สามารถแยกเป็นกระบวนทัศน์ต่าง ๆ ได้หลากหลายแบบ การแยกภาษาโปรแกรมเป็นกระบวนทัศน์หลาย ๆ กระบวนทัศน์ อาจทำการจำแนกได้อาศัยความแตกต่างในกระบวนการใช้โมเดลคำสั่ง (Execution  model) เพื่อทำให้โปรแกรมทำตามชุดคำสั่งที่วางเอาไว้ หรือ อาจจำแนกเป็นกระบวนทัศน์ได้ตามวิธีการในการเขียนโค้ดที่แตกต่างกันไปในแต่ละภาษาโปรแกรม เช่น การเขียนโค้ดโดยเสมือนว่าเป็นวัตถุที่จับต้องได้ และในบางกรณีอาจจำแนกกระบวนทัศน์ได้โดยใช้หลักภาษาที่ใช้ในการเขียนโปรแกรม (Syntax)
กระบวนทัศน์การเขียนโปรแกรมสามารถแยกได้โดยทั่วไปดังนี้ (ในวิทยาการคอมพิวเตอร์มีการจำแนกกระบวนทัศน์การเขียนโปรแกรมไว้มากกว่าที่กล่าวไว้ด้านล่าง):
การเขียนโปรแกรมเชิงคำสั่ง (imperative programming) โปรแกรมเมอร์จะสั่งให้คอมพิวเตอร์เปลี่ยนสถานะด้วยคำสั่งเป็นขั้นตอน
การเขียนโปรแกรมเชิงกระบวนการ (procedural programming) จัดมัดกลุ่มคำสั่งให้กลายเป็นกระบวนการ (คำสั่งหลายคำสั่ง -> กระบวนการ)
การเขียนโปรแกรมเชิงวัตถุ (object-oriented programming) จับมัดกลุ่มคำสั่งกับสถานะโปรแกรมที่รันอยู่ มีจุดประสงค์เพื่อทำให้โค้ดโปรแกรมมีลักษณะเหมือนวัตถุที่จับต้องได้ในชีวิตจริง
การเขียนโปรแกรมเชิงประกาศ (declarative programming)
การเขียนโปรแกรมเชิงฟังก์ชัน (functional programming)
การเขียนโปรแกรมเชิงตรรกะ (logic programming)
การเขียนโปรแกรมเชิงคณิตศาสตร์ (mathematical programming)
ภาพรวม

กระบวนทัศน์การเขียนโปรแกรมเป็นภาวะนามธรรมของระบบคอมพิวเตอร์ ตัวอย่างเช่น ตัวแบบของฟอน นอยแมน (Von Neumann architecture) เป็นกระบวนทัศน์สำหรับคอมพิวเตอร์แบบลำดับ สำหรับการคำนวณแบบคู่ขนานมีกระบวนทัศน์ที่เป็นไปได้หลายกระบวนทัศน์ซึ่งมีหลายวิธีการที่โปรเซสเซอร์สามารถติดต่อกันได้ วิธีการพื้นฐานเช่น การใช้หน่วยความจำร่วมกัน การส่งข้อมูลให้กับหน่วยความจำอื่น หรือใช้ทั้งสองวิธีร่วมกัน 
ภาษาโปรแกรมหนึ่ง ๆ สามารถรองรับกระบวนทัศน์การเขียนโปรแกรมหลายกระบวนทัศน์ ตัวอย่างเช่น ภาษา C++ หรือ Object Pascal สามารถใช้เขียนได้ทั้งแบบการโปรแกรมเชิงกระบวนการ และการโปรแกรมเชิงวัตถุ หรือทั้งสองแบบในโปรแกรมเดียวกัน ผู้ออกแบบซอฟต์แวร์ และผู้เขียนโปรแกรมจะเป็นผู้ตัดสินใจว่าโปรแกรมจะเขียนแบบใด 
การเขียนโปรแกรมเชิงวัตถุ ผู้เขียนโปรแกรมจะมองโปรแกรมในลักษณะที่เป็นการทำงานร่วมกันของวัตถุ ในขณะที่การโปรแกรมเชิงฟังก์ชันจะมองการทำงานของโปรแกรมในลักษณะลำดับของการประเมินฟังก์ชันแบบไม่มีสถานะ เมื่อเขียนโปรแกรมคอมพิวเตอร์ หรือระบบให้ประมวลผลแบบหลายโปรเซสเซอร์ การโปรแกรมเชิงกระบวนงาน ผู้เขียนโปรแกรมจะมองแอพลิเคชันในลักษณะเซตของกระบวนงานที่ทำพร้อม ๆ กัน ซึ่งทำงานบนโครงสร้างข้อมูลที่ใช้ร่วมกันทางตรรกะ 
เช่นเดียวกับกลุ่มของวิศวกรรมซอฟต์แวร์ที่ต่างกันที่สนับสนุนวิธีการที่แตกต่างกัน ภาษาโปรแกรมแต่ละภาษาก็สนับสนุนกระบวนทัศน์การเขียนโปรแกรมที่แตกต่างกัน ภาษาโปรแกรมบางภาษาถูกออกแบบมาสำหรับกระบวนทัศน์การโปรแกรมกระบวนทัศน์เดียว (เช่น Smalltalk สนับสนุนเฉพาะการเขียนโปรแกรมเชิงวัตถุ Haskell สนับสนุนเพียงการเขียนโปรแกรมเชิงฟังก์ชัน เป็นต้น) ในขณะที่ภาษาโปรแกรมอื่น ๆ สนับสนุนกระบวนทัศน์การโปรแกรมหลายกระบวนทัศน์ (เช่น Object Pascal, C++, Java, C#, Visual Basic, Common Lisp,Scheme, Perl, Python, Ruby, Oz and F#) กระบวนทัศน์การโปรแกรมหลายกระบวนทัศน์เป็นที่รู้กันดีว่ามีเทคนิคอะไรบ้างที่หายไปและมีเทคนิคอะไรบ้างที่ทำได้ ตัวอย่างเช่น กระบวนทัศน์การเขียนโปรแกรมเชิงฟังก์ชัน ไม่ยอมให้มีการใช้ side-effects ส่วนการเขียนโปรแกรมเชิงโครงสร้างไม่ยอมให้มีคำสั่ง goto ด้วยเหตุผลนี้ กระบวนทัศน์การโปรแกรมใหม่ มักพิจารณาหลักยึด หรือเข้มงวดมาก โดยยึอถือตามกระบวนทัศน์ก่อนหน้า การหลีกเลี่ยงเทคนิคที่แน่นอนสามารถทำให้การพิสูจน์ทฤษฎีเกี่ยวกับความถูกต้องของโปรแกรมหรือการทำความเข้าใจพฤติกรรมของมันทำได้ง่ายขึ้น
ภาษาโปรแกรมหลายกระบวนทัศน์

ภาษาโปรแกรมหลายกระบวนทัศน์เป็นภาษาโปรแกรมที่สนับสนุนกระบวนทัศน์การเขียนโปรแกรมมากกว่าหนึ่งกระบวนทัศน์ เช่นภาษา Leda ซึ่งสร้างขึ้นโดย Timothy Budd เขาได้ใส่แนวคิดกับภาษาดังนี้ "แนวคิดของภาษาโปรแกรมหลายกระบวนทัศน์ คือการจัดเตรียมกรอบงานสำหรับผู้เขียนโปรแกรมให้สามารถเขียนโปรแกรมได้หลายวิธี สามารถรวมกระบวนทัศน์การเขียนโปรแกรมต่าง ๆ ได้อย่างอิสระ" จุดมุ่งหมายของภาษานี้ คือการยอมให้ผู้เขียนโปรแกรมใช้เครื่องมือที่ดีที่สุดสำหรับงานของเขา การยอมรับว่าไม่มีกระบวนทัศน์การโปรแกรมใดที่แก้ได้ทุกปัญหาด้วยวิธีการที่ง่ายที่สุดหรือมีประสิทธิภาพมากที่สุด ภาษาโปรแกรมอีกภาษาหนึ่งที่รู้จักกันดี คือ C# F# และอีกภาษาหนึ่งคือ Oz ซึ่งเป็นภาษาในกลุ่มตรรกะ และสามารถเขียนโปรแกรมได้ทั้งแบบฟังก์ชัน เชิงวัตถุ และการทำงานพร้อมกัน รวมถึงกระบวนทัศน์การโปรแกรมอื่น ๆ ด้วย Oz ถูกออกแบบมามากกว่า10 ปี เพื่อที่รวมกระบวนทัศน์การโปรแกรมแบบต่าง ๆ อย่างกลมกลืน กระบวนทัศน์การโปรแกรมได้จัดเตรียมวิธีการและโครงสร้างสำหรับการประมวลผลโปรแกรมสำหรับผู้เขียนโปรแกรม
กระบวนการซุปเปอร์จีน

กระบวนการซุปเปอร์จีน (อังกฤษ: Supergene) หรือ กระบวนการเกิดแหล่งแร่สมบูรณ์ยิ่งยวด คือกระบวนการที่แร่ปฐมภูมิ เกิดการเปลี่ยนแปลงที่อุณหภูมิบรรยากาศโดยกระบวนการผุพังโดยน้ำ ทำให้ได้แร่ปริมาณมาก เกิดเป็นแหล่งแร่ขึ้น
แร่ปฐมภูมิ ในกระบวนการซุปเปอร์จีน

แร่ซัลไฟด์
แร่คอปเปอร์
กระบวนการ

แร่ซัลไฟด์ในหินผ่านกระบวนการผุพังโดยน้ำ เช่นน้ำฝน ตัวแร่ก็จะถูกชะล้างซึมลงสู่ใต้ดิน และเกิดกระบวนการออกซิเดชั่น กลายเป็นซัลเฟต รวมทั้งเกิดการตกผลึกใหม่เกิดเป็นแร่ทุติยภูมิ ปริมาณแร่มีเพิ่มมากขึ้นโดยอาศัยการขึ้นลงของระดับน้ำใต้ดินเป็นตัวการในการเพิ่มปริมาณแร่ ในสภาวะ Oxidation - Reduction สลับกันไปเรื่อยๆ จนอาจสามารถเป็นแหล่งแร่ทางเศรษฐกิจได้
โซน (Zone) ของกระบวนการซุปเปอร์จีน

สามารถแบ่งได้หลายแบบดังนี้
แบ่งตามชนิดของแร่ที่ตกผลึกใหม่ (Crystalline)
Gossan zone เป็นโซนที่ไม่หลงเหลือแร่ซัลไฟด์อยู่เนื่องจากมันถูกชะล้างลงไปด้านล่างโดยน้ำฝนแล้ว คงเหลือเพียงแร่ควอตซ์ และดีบุกซึ่งมีการสะสมตัวแบบลานแร่ เนื่องจากกระบวนการผุงพัง
Zone of Oxidized Enrichment เป็นโซนที่อยู่ใต้ระดับน้ำบาดาล (Water Table) มีการเกิดOxidation อยู่ตลอดเวลา ประกอบไปด้วยแร่จำพวกคาร์บอเนต (Carbonate) เช่นแร่มาลาไคต์ (Malachite) แร่อาซูไรต์ (Azurite) แร่สมิตโซไนต์ (Smithsonite) แร่คิวไปรต์ (Cuprite) เป็นต้น
Zone of Secondary Enrichment เป็นโซนที่อยู้ลึกลงไปอีก มีสภาพเสมือนเป็น Reducing Zone คือมีปริมาณ อ๊อกซิเจนน้อยมาก ในโซนนี้แร่คอปเปอร์ (Copper) จะเกิดการตกผลึกใหม่ เกิดแร่จำพวก โคเวลไลต์ (Covellite) แร่ชาลโคไซต์ (Chalcocite) เป็นต้น
แบ่งตามชนิดของแหล่งแร่
Tin Zone โซนแร่ดีบุก มักมีการสะสมตัวแบบลานแร่
Copper Zone โซนแร่คอปเปอร์ โดยได้แร่ที่มีปริมาณมากเนื่องจากเกิดการตกผลึกใหม่ภายใต้สภาวะ Reduction
กระดูกแข้ง

| กระดูกแข้ง  (tibia) |
| --- | --- |
บริเวณที่เกิดการสร้างกระดูกของกระดูกแข้ง มีศุนย์กลางอยู่ 3 บริเวณ
ตัวระบุ
MeSH: D013977
TA98: A02.5.06.001
TA2: 1397
FMA: 24476
ศัพท์ทางกายวิภาคของกระดูก[แก้ไขบนวิกิสนเทศ]
กระดูกแข้ง หรือ กระดูกทิเบีย (อังกฤษ: tibia) เป็นหนึ่งในสองกระดูกของขาท่อนล่างใต้เข่า มีขนาดใหญ่กว่ากระดูกน่อง พบในสัตว์มีกระดูกสันหลัง
ในมนุษย์

ในมนุษย์ กระดูกแข้งจะพบอยู่ด้านใกล้กลางและด้านหน้ามากกว่ากระดูกน่อง (fibula) เป็นกระดูกที่ใหญ่ที่สุดเป็นอันดับสองในร่างกายมนุษย์รองจากกระดูกต้นขา (femur) กระดูกแข้งเกิดข้อต่อด้านบนกับกระดูกต้นขาและกระดูกสะบ้า (patella) ด้านข้างกับกระดูกน่อง และด้านล่างกับกระดูกทาลัส (talus)
ในมนุษย์ > ความแตกต่างระหว่างเพศ

ในเพศชาย กระดูกแข้งจะวางตัวในแนวดิ่งขนานกับกระดูกแข้งอีกข้าง แต่ในเพศหญิง กระดูกจะวางตัวในแนวเฉียงเล็กน้อยไปทางด้านล่างและด้านข้างเพื่อชดเชยกับความเอียงของกระดูกต้นขา
ในมนุษย์ > โครงสร้าง

โครงสร้างของกระดูกแข้งเป็นรูปคล้ายปริซึม ส่วนบนกว้างเกิดข้อต่อเข่า ส่วนล่าง 1/3 (below third) คอดลง และกว้างขึ้นอีกครั้งแต่ไม่กว้างเท่าส่วนด้านบน
กระดูกแข้งเชื่อมติดกับกระดูกน่องโดยเอ็นเยื่อระหว่างกระดูกของขา (interosseous membrane) เกิดเป็นข้อต่อชนิดแผ่นเยื่อคั่น (syndesmoses)
ในมนุษย์ > หลอดเลือดที่เลี้ยง

กระดูกแข้งได้รับเลือดแดงมาจาก 2 แหล่ง
หลอดเลือดแดงสารอาหาร (nutrient artery) เป็นแหล่งหลัก
หลอดเลือดเยื่อหุ้มกระดูก (periosteal vessels) ซึ่งมาจากหลอดเลือดแดงแอนทีเรียร์ทิเบียล (anterior tibial artery)